DILONGO 4
Nganzi Yilenda Vanga Mutu Kavonda
Buna Adami ayi Eva ba botuka ku lumbu lu Edeni, bawu babuta bana bawombo. Wutheti dizina dyandi Kaini, wuyiza ba mvati nsitu ayi wumwadi Abeli wuyiza ba nsungi mameme.
Kilumbu kimweka Kaini ayi Abeli bakubika mikhayilu mwingi kukabila Yave. Ngye zebi khayilu buna mbi? Kyuma ki thalu wumvana mutu nkaka. Yave wuyangalala mu khayilu Abeli kavana, angi kasa tya ko khayilu wu Kaini. Mawu mavanga Kaini kaba beni nganzi. Yave wu lwengisa Kaini kabika kubikila nganzi kunyala kibila yilenda kumvangusa kavanga mambu mambi. Vayi Kaini kasa kuwa ko.
Kaini wukamba Abeli: ‘Minu yintomba twenda yaku ku nsitu, Abeli wukikina. Mu thangu baba va baveka, Kaini wuvonda khomb’andi. Mbi Nzambi kayiza vanga? Yave wukukisa Kaini ku kinanu kuma kakhambu bakila bu kuvutukila.
Dilongi mbi tulenda baka? Tulenda ba mu nganzi voti mambu ma kukhambu monikina mu phila befu tuntombila vayi ti batuveni malongi, mu thinu—tufweti lembika mayindu mitu mu kukhambu—bikila nganzi beni yituyala.
Abeli waba zolanga Nzambi ayi wuvanga mambu masulama, Yave kalendi ko kuzimbakana mambu mavanga Abeli. Nandi wala vulubusa Abeli mu thangu kala balula ntoto paladizu.
“Yenda [theti] dedikisa ayi khomb’aku bosi yiza vani [khayilu’aku] kwidi Nzambi.”—Matai 5:24
kmb_Latn kon_Latn kon_Latn kon_Latn kmb_Latn kon_Latn kon_Latn lua_Latn